**METODOLOGIE DE SELECȚIE**

**a planurilor de afaceri cu domeniul de activitate prelucrarea și comercializarea produselor agricole**

CAEN principal/domeniul de activitate conform anexei 8 la

Ghidul Solicitantului Condiții Specifice ”Sprijin pentru înființarea de întreprinderi sociale în mediul rural” AP4/PI 9.v/OS 4.16

**SESIUNEA 3**

*„ESS - Economie Socială Sustenabilă în mediul rural”*

*Contract nr.* *POCU/1009/8/3/148511*

*Actualizat 20.09.2022*

***CAPITOLUL I****. Dispoziții generale*

*1.1. În concordanță cu Recomandarea Specifică de Țară 2014 privind reducerea sărăciei, precum şi cu Acordul de Parteneriat 2014-2020 şi cu strategiile naționale relevante, acțiunile din cadrul priorității de investiții 9.v vor fi destinate consolidării capacității întreprinderilor de economie socială de a funcționa într-o manieră auto-sustenabilă. Ca urmare, în cadrul priorității de investiții 9.v, obiectivul specific 4.16, se va avea în vedere înființarea de întreprinderi sociale, inclusiv întreprinderilor sociale de inserție, pentru integrarea pe piața muncii a persoanelor din grupurile vulnerabile și combatere a sărăciei. Dezvoltarea economiei sociale va contribui la crearea de noi locuri de muncă şi la dezvoltarea serviciilor locale. Totodată, antreprenorii în domeniul social din entitățile nou înființate vor putea beneficia de activități de consiliere/ mentorat, precum și de formare, inclusiv în domeniul social.*

*Concursul de planuri de afaceri se desfășoară în cadrul proiectului „ESS - Economie Socială Sustenabilă în mediul rural”, cod proiect POCU/1009/8/3/148511, implementat de ALBANI FOREX S.R.L., lider de proiect, în parteneriat cu LEADERS LEARNING & CONSULTING SRL.*

*Metodologia de organizare și desfășurare a concursului de planuri de afaceri are scopul de a stabili rolurile, activitățile și instrumentele de lucru necesare pe timpul implementării activității A.3.5 Selectarea planurilor de afaceri ce vor fi finanțate în cadrul proiectului, în vederea finanțării a 18 de întreprinderi sociale(14 cu obiect de activitate agricol și 4 non-agricole).*

*În cadrul concursului de planuri de afaceri pot depune planuri de afaceri doar persoanele eligibile.*

*Concursul de planuri de afaceri se derulează pe baza prezentei Metodologii, transparente și nediscriminatorii ce are in vedere selectarea obiectiva și echidistantă a celor mai viabile planuri de afaceri care sa asigure dezvoltarea sustenabilă a întreprinderilor sociale sprijinite.*

*Metodologia de derulare a concursului de planuri de afaceri, cu domeniul de activitate prelucrarea și comercializarea produselor agricole (CAEN principal/Domeniul de activitate cf Anexei 8 la Ghidul solicitantului Condiții Specifice – Sprijin pentru înființarea de întreprinderi sociale în mediul rural AP 4/PI 9.v/OS 4.16) conține toate elementele necesare unei aplicări de succes la concurs, toate elementele necesare elaborării planului de afaceri precum si toate documentele necesare a fi depuse odată cu planul de afaceri.*

*Potrivit prezentei metodologii* ***vor fi selectate un număr de 8 întreprinderi sociale*** *cu domeniul de activitate prelucrarea și comercializarea produselor agricole.*

*1.2. Baza legală. Prezenta Metodologie este elaborata in conformitate cu:*

*a) Program Operațional Capital Uman pentru perioada 2014-2020;*

*b) Regulamentul (UE) nr. 1407/2013 din 18 decembrie 2013 pentru aplicarea art. 107 si 108*

*din Tratatul privind funcționarea Uniunii Europene ajutoarelor de minimis;*

*c) Ordonanța de urgenta nr. 77/2014 privind procedurile naționale in domeniul ajutorului de stat, precum si pentru modificarea si completarea Legii concurentei nr. 21/1996, cu modificările si completările ulterioare;*

*d) Legea nr. 219/2015 privind economia sociala;*

*e) Ordonanța de urgenta nr. 66/2011 privind prevenirea, constatarea si sancționarea neregulilor apărute in obținerea si utilizarea fondurilor europene si/sau a fondurilor publice naționale aferente acestora, cu modificările si completările ulterioare*

*f) Ghidul Solicitantului – Condiții Specifice – Sprijin pentru înființarea de întreprinderi sociale în mediul rural AP 4/PI 9.v/OS 4.16, aprobată prin Ordinul nr. 1.057 din 8 septembrie 2020;*

*g) Schema de ajutor de minimis – Sprijin pentru înființarea de întreprinderi sociale în mediul rural, aferentă Programului Operațional Capital Uman 2014-2020; Axa prioritară 4: Incluziunea socială și combaterea sărăciei, Obiectivul Specific (O.S.) 4.16: Consolidarea capacității întreprinderilor de economie socială de a funcționa într-o manieră auto-sustenabilă;*

*1.3. Obiectivele proiectului. Obiectivul general al proiectului reprezintă dezvoltarea comunităților locale prin înființarea a 18 întreprinderi sociale si a 80 de noi locuri de munca în zona rurală din regiunea Centru printr-un program de masuri integrate de dezvoltare a competentelor antreprenoriale pentru – 72 de persoane, mentorat, asistenta pentru dezvoltarea unui plan de afaceri, promovare si sprijin financiar.*

*1.4. Grup țintă eligibil. În cadrul proiectului, grupul țintă este format din persoane care doresc să înființeze întreprinderi sociale/întreprinderi sociale de inserție în mediul rural și sunt eligibile pentru participarea la activitățile proiectului.*

*1.5. Termeni, definiții, prescurtări:*

* *Conflictul de interese - Conform art. 11 alin. 1 din O.U.G. nr. 66/2011„Nu au dreptul să fie implicați în procesul de verificare/evaluare/aprobare a cererilor de finanțare sau a programelor în cadrul unei proceduri de selecție următoarele persoane: 1. cele care dețin părți sociale, părți de interes, acțiuni din capitalul subscris al unuia dintre solicitanți sau care fac parte din consiliul de administrație/organul de conducere ori de supervizare a unuia dintre solicitanți; 2. soț/soție, rudă sau afin până la gradul al doilea inclusiv cu persoane care dețin pârți sociale, pârți de interes, acțiuni din capitalul subscris al unuia dintre solicitanți ori care fac parte din consiliul de administrație/organul de conducere sau de supervizare a unuia dintre solicitanți;*
* *Incompatibilitatea reprezintă interdicția (expres prevăzută de lege) de a cumula două sau mai multe funcții/ atribuții care prin exercitarea lor simultană ar putea altera obiectivitatea cu care oficialul public are obligația să își îndeplinească sarcinile de serviciu. În înțelesul prezentei, incompatibilitatea este situația conflictuală clar identificată în care un oficial public nu poate realiza în același timp anumite activități în domeniul privat și în domeniul public și nu poate cumula anumite funcții din domeniul privat și domeniul public. Pentru a se afla într-o situație de incompatibilitate, un oficial public nu trebuie să ia nici o decizie, fiind suficient faptul că ocupă concomitent două sau mai multe funcții interzise de lege;*
* *Cheltuieli eligibile - pentru a fi eligibilă, o cheltuială trebuie să îndeplinească cumulativ următoarele condiții :*

*1) să respecte prevederile art. 2 din Hotărârea nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020 cumulativ următoarele condiții cu caracter general:*

*a) să respecte prevederile art. 65 alin. (2) - (5) din Regulamentul (UE) nr. 1.303/2013, precum și perioada de implementare stabilită de către autoritatea de management prin contractul/decizia/ordinul de finanțare;*

*b) să fie însoțită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) și (4) din Regulamentul (UE) nr. 1.303/2013;*

*c) să fie în conformitate cu prevederile programului;*

*d) să fie în conformitate cu contractul/decizia/ordinul de finanțare, încheiat între autoritatea de management sau organismul intermediar și beneficiar, cu respectarea art. 65 alin. (11), art. 70, art. 71, art. 125 alin. (1) și art. 140 din Regulamentul (UE) nr. 1.303/2013;*

*e) să fie rezonabilă și necesară realizării operațiunii;*

*f) să respecte prevederile legislației Uniunii Europene și naționale aplicabile;*

*g) să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.*

*2) să respecte prevederile Orientărilor privind accesarea finanțărilor în cadrul Programului Operațional Capital Uman 2014-2020;*

* *Discriminare - Potrivit art. 2, alin (1) din Ordonanța nr. 137/2000 privind prevenirea și sancționarea tuturor formelor de discriminare - prin discriminare se înțelege orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.*
* *Categorie defavorizată - Potrivit art. 4, din Ordonanța nr. 137/2000 privind prevenirea și sancționarea tuturor formelor de discriminare - categorie defavorizată este acea categorie de persoane care fie se află pe o poziție de inegalitate în raport cu majoritatea cetățenilor datorită diferențelor identitare față de majoritate, fie se confruntă cu un comportament de respingere și marginalizare;*
* *Grup vulnerabil – În conformitate cu art.6, lit. p din Legea asistentei sociale nr. 292/2011- grupul vulnerabil desemnează persoane sau familii care sunt în risc de a-și pierde capacitatea de satisfacere a nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații care conduc la vulnerabilitate economică și socială; În conformitate cu Strategia națională privind incluziunea socială și reducerea sărăciei pentru perioada 2015-2020 aprobată prin Hotărârea Guvernului nr. 383/2015 pentru aprobarea Strategiei naționale privind incluziunea socială și reducerea sărăciei pentru perioada 2015-2020 și a Planului strategic de acțiuni pentru perioada 2015-2020, pct. 1.2 Principalele grupuri vulnerabile din România sunt: (1) Persoanele sărace, (2) Copiii și tinerii lipsiți de îngrijire și sprijin parental, (3) Persoanele vârstnice singure sau dependente, (4) Romii, (5) Persoanele cu dizabilități, (6) Alte grupuri vulnerabile, (7) Persoanele care trăiesc în comunități marginalizate;*
* *Economia socială - reprezintă un sector ce cuprinde activități economice care, în subsidiar și cu condiția menținerii performanței economice, includ obiective de tip social, conform art. 6, lit. L din Legea asistentei sociale nr. 292/2011;*
* *Nevoia socială - reprezintă ansamblul de cerințe indispensabile fiecărei persoane pentru asigurarea condițiilor strict necesare de viață, în vederea asigurării participării sociale sau, după caz, a integrării sociale, conform art. 6, lit. w din Legea asistentei sociale nr. 292/2011;*
* *Persoanele cu dizabilități - reprezintă acele persoane care au deficiențe fizice, mentale, intelectuale sau senzoriale de durată, deficiențe care, în interacțiune cu diverse bariere, pot îngrădi participarea deplină și efectivă a persoanelor în societate, în condiții de egalitate cu ceilalți, conform art. 6, lit. aa din Legea asistentei sociale nr. 292/2011;*
* *Persoanele vârstnice - sunt persoanele care au împlinit vârsta de 65 de ani, conform art. 6, lit. bb din Legea asistentei sociale nr. 292/2011;*
* *Persoană marginalizată social - se înțelege persoana care beneficiază de venit minim garantat sau face parte dintr-o familie beneficiară de venit minim garantat, în condițiile Legii nr. 416/2001, și se află în cel puțin două dintre următoarele situații:*
* *a) nu are loc de muncă; b) nu are locuință în proprietate sau în folosință; c) locuiește în condiții improprii; d) are unul sau mai mulți copii în întreținere sau face parte dintr-o familie cu mulți copii în întreținere; e) este persoană vârstnică, fără susținători legali; f) este încadrată în categoria persoanelor cu handicap sau invaliditate; g) are în întreținere o persoană încadrată în categoria persoanelor cu handicap grav, accentuat ori invaliditate gradul I sau II; h) a executat o pedeapsă privativă de libertate, conform art. 49 din Norma metodologică de aplicare a prevederilor Legii nr. 116/2002 privind prevenirea și combaterea marginalizării sociale;*
* *Problema socială - reprezintă o discrepanță semnificativă între normele sociale şi realitatea socială de fapt; Principalele caracteristici ale unei probleme sociale sunt:*
  1. *apariția unei probleme sociale este indisolubil legată de manifestarea unei neconcordanțe între ceea ce ar trebui să fie oamenii și ceea ce sunt în realitate (mai precis între situația socială existentă și normele sociale);*
  2. *problemă socială poate fi, în multe cazuri, consecința neanticipată, nedorită și indirectă a modelelor instituționalizate ale comportamentului social;*
  3. *diferite structuri sociale au probleme distincte funcție de caracteristicile, valorile și scopurile/ interesele lor distincte;*
  4. *funcție de particularitățile structurilor sociale soluțiile date acestor probleme sunt diferite (soluțiile având ca scop și rezultat schimbarea socială).*

*O problemă socială poate fi definită ca o situație caracterizată de următoarele trei elemente:*

*1) este în mare măsură privită ca fiind indezirabilă sau ca o sursă de dificultăți;*

*2) este cauzată de acțiunea sau inacțiunea oamenilor sau a societății;*

*3) afectează sau se presupune că va afecta un mare număr de persoane.*

*O problemă socială reprezintă o anumită situație ce este incompatibilă cu valorile unui număr semnificativ de oameni care consideră că este nevoie să acționeze pentru schimbarea acestei situații, elementele constitutive fiind: 1) situația care există și care este cunoscută de către oameni, ei discutând despre ea; 2) incompatibilitatea cu valorile acelor oameni, 3) faptul că această situație afectează un număr semnificativ de oameni şi că ei consideră că este nevoie să (se) acționeze pentru schimbarea acestei situații.*

*4) fluctuații ale factorilor naturali externi sau sociali (descoperirea sau epuizarea unor resurse naturale, catastrofe naturale, războaie etc.); 5) decalaje produse de dezvoltare (nearticularea unor elemente și nesincronizarea lor în procesele de transformare socială care însoțesc dezvoltarea socială); 6) apariția de noi necesități (ca urmare a schimbării unor condiții sociale obiective pot apărea noi necesități a căror imposibilitate de satisfacere poate conduce la comportamente deviante); 7) probleme de dezvoltare.*

* *Activitate economică - orice activitate care constă în furnizarea de bunuri, servicii și lucrări pe o piață, conform art.2, alin. 1, lit. a) din Ordonanța de urgență nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996.*
* *Comercializarea produselor agricole – deținerea sau expunerea unui produs agricol în vederea vânzării, punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități.*
* *Domeniu de activitate – activitatea desfășurată de beneficiarul ajutorului de minimis corespunzător clasificației activităților din economia națională (codului CAEN); relevanta pentru scopurile Schemei este activitatea pentru care se acordă finanțare.*
* *Prelucrarea produselor agricole – orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate in exploatațiile agricole, necesare in vederea pregătirii unui produs de origine animala sau vegetala pentru prima vânzare.*
* *Produse agricole – produsele enumerate in Anexa 1 la Tratatul privind funcționarea Uniunii Europene cu excepția produselor obținute din pescuit si acvacultura prevăzute in Regulamentul (CE) nr. 1379/2013.*
* *Activitate economică – orice activitate care constă în furnizarea de bunuri, servicii sau lucrări pe o piață.*
* *Administrator al schemei de ajutor de minimis - persoană juridică delegată de către furnizor să deruleze proceduri în domeniul ajutorului de minimis în numele furnizorului. În cadrul schemei de ajutor de minimis „Sprijin pentru înființarea de întreprinderi sociale în mediul rural”, administratorii schemei de ajutor de minimis sunt administratorii de schemă de antreprenoriat sau entități juridice din componența administratorilor de schemă de antreprenoriat responsabile cu derularea de proceduri în domeniul ajutorului de minimis;*
* *Întreprindere socială, pot fi:* 
  1. *societățile cooperative de gradul I;*
  2. *cooperativele de credit;*
  3. *asociațiile şi fundațiile;*
  4. *casele de ajutor reciproc ale salariaților;*
  5. *casele de ajutor reciproc ale pensionarilor;*
  6. *societățile agricole ( exclusiv pentru prelucrarea si comercializarea produselor agricole);*
  7. *orice alte categorii de persoane juridice care prin actele de înființare şi funcționare demonstrează faptul că activitatea desfășurată are scop social, respectă principiile prevăzute la art. 4 din lege, precum şi criteriile prevăzute la art. 8 alin. (4) din Legea nr. 219/2015 privind economia sociala;*
  8. *federațiile şi uniunile persoanelor juridice prevăzute mai sus.*

***CAPITOLUL II.*** *Criterii de eligibilitate ale persoanelor interesate sa participe la Concursul de planuri de afaceri*

*2.1. Persoanele din grupul țintă care doresc sa se înscrie in concursul de selectare a planurilor de afaceri concurs trebuie sa îndeplinească cumulativ următoarele condiții:*

* *Persoana intenționează sa înființeze o afacere de economie sociala in regiunile de implementare ale proiectului. Întreprinderile sociale nou înființate trebuie să aibă sediul social și, după caz, punctul/ punctele de lucru, prevăzute în planul de afaceri, în mediul urban sau în mediul rural, în regiunea/regiunile de dezvoltare în care se implementează proiectul;*
* *Persoana are certificat de Antreprenor in economie sociala -COR112032 sau Manager de întreprindere sociala - COR 112036;*

*2.2. În cadrul procesului de selecție pot participa și persoane care nu au participat la cursurile de formare antreprenorială organizate de beneficiarul contractului de finanțare în cadrul proiectului, dar care se încadrează în categoriile de grup țintă eligibile și care dețin un certificat de absolvire a unui program de formare antreprenorială specifică în conformitate cu standardele existente pentru ocupațiile specifice sectorului economiei sociale, așa cum s-a precizat mai sus (Antreprenor in economia sociala Cod COR 112032 sau Manager de întreprindere sociala cod COR 112036). Selecția planurilor de afaceri depuse de persoane care nu au participat la cursurile de formare antreprenorială organizate de beneficiarul contractului de finanțare în cadrul proiectului se va realiza în limita de 10% dintre toate planurile de afaceri selectate pentru finanțare.*

*Persoanele care fac parte din echipa de proiect, asociații sau angajații beneficiarului sau ai partenerilor săi din proiect nu pot avea calitatea de angajați sau asociați in cadrul întreprinderilor înființate prin proiect;*

*2.3. Persoanele nu pot avea calitatea de asociat, administrator, reprezentant legal sau angajat in cadrul a mai mult de o întreprindere înființată in cadrul acestui program; În cazul in care întreprinderea se înființează ca societate reglementata de Legea 31/1990, si are mai mult de un asociat, persoana al cărei Plan de Afaceri a fost selectat in vederea finanțării trebuie sa aibă calitatea de asociat majoritar; Persoanele care înființează afaceri nu trebuie sa aibă calitatea de asociați majoritari in structura altor societăți comerciale înființate in baza Legii 31/1990, la data semnării contractului de subvenție. Calitatea de asociat majoritar este atribuită entităților economice cu scop lucrativ, de tipul societăților comerciale constituite în conformitate cu prevederile Legii nr. 31/ 1990.*

*În ceea ce privește persoanele fizice autorizate (PFA), întreprinderile individuale (II) şi întreprinderile familiale (IF) care își desfășoară activitatea economică potrivit prevederilor Ordonanței de urgență nr. 44/2008, proprietarii acestora dețin integral (100%) entități economice cu scop lucrativ.*

*Asociațiile şi fundațiile constituie, potrivit art. 1 alin. (2) al Ordonanței nr. 26/ 200, persoane juridice de drept privat fără scop patrimonial, având scop nelucrativ (potrivit Legii nr. 287/2009 – Noul Cod Civil). Membrii fondatori/ membrii Consiliului Director ai unui ONG (asociație/fundație) nu intră sub incidența următoarei restricții din Ghidul Solicitantului anterior menționat: ”Persoanele fizice care înființează afaceri nu trebuie să aibă calitatea de asociați majoritari în structura altor întreprinderi, la data semnării contractului de subvenție”.*

*Proprietarul unei Întreprinderi Individuale/ PFA poate participa la cursul de antreprenoriat și la competiția de planuri de afaceri, însă, pentru a beneficia de finanțare pentru implementarea planului de afaceri și înființarea unei întreprinderi sociale, trebuie să renunțe la statutul de proprietar al Întreprinderii Individuale/ PFA înainte de momentul semnării contractului de subvenție. În consecință, chiar dacă sunt asociați majoritari/ proprietari ÎI/ PFA la momentul înscrierii în Grupul Țintă sau la momentul depunerii planului de afaceri, persoanele fizice care înființează afaceri nu trebuie să aibă calitatea de asociați majoritari în structura altor întreprinderi/ proprietari ÎI/ PFA la data semnării contractului de subvenție.*

*Participantul la concursul de Plan de Afaceri va fi administratorul întreprinderii înființate prin ajutorul de minimis, respectiv reprezentantul legal pe toata durata celor 21 luni de la data înființării firmei (15 luni implementare proiect si 6 luni sustenabilitate).*

***CAPITOLUL III****. Condiții de eligibilitate a cheltuielilor, activităților și planurilor de afaceri*

*3.1. Condițiile de participare la concurs vizează în mod expres îndeplinirea cumulativă a condițiilor de eligibilitate ale participanților, cu cele privind eligibilitatea cheltuielilor, a activităților, a planurilor de afaceri, cu condițiile stabilite în Orientări privind accesarea finanțărilor în cadrul POCU 2014-2020, Ghidul solicitantului Condiții specifice „Sprijin pentru înființarea de întreprinderi sociale în mediul rural“, Schema de minimis, legislație națională, legislație europeană și prezenta metodologie. Neîndeplinirea acestor condiții conduce la respingerea participanților și/sau a planului de afaceri depus de participanți.*

*3.2. Activitățile eligibile care intră în domeniul de aplicare al schemei de ajutor de minimis sunt activitățile care vor fi efectuate de întreprinderile sociale înființate și finanțate conform prevederilor Ghidul Solicitantului – Condiții Specifice – Sprijin pentru înființarea de întreprinderi sociale în mediul rural AP 4/PI 9.v/OS 4.16, cu respectarea prevederilor Legii nr. 219/2015 privind economia socială, actualizată, cu modificările și completările ulterioare, coroborat cu încadrarea în categoriile de cheltuieli eligibile prevăzute de legislația aplicabilă. Activitățile eligibile ce fac obiectul prezentei scheme de ajutor de minimis vor fi finanțate numai dacă au fost inițiate după semnarea contractului de subvenție.*

*3.3. Codurile CAEN aferente prelucrării și comercializării produselor agricole sunt prevăzute în Anexa 8 la Ghidul Solicitantului – Condiții Specifice – Sprijin pentru înființarea de întreprinderi sociale în mediul rural AP 4/PI 9.v/OS 4.16.*

*3.4. Beneficiarii schemei de ajutor de minimis au obligația de a menține destinația bunurilor achiziționate prin ajutor de minimis pe o durată de minimum 3 ani de la data de finalizare a proiectului. Păstrarea evidenței detaliate privind ajutorul de minimis acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de minimis. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de minimis.*

*3.5. Reguli de eligibilitate a cheltuielilor. Pentru a fi eligibilă, o cheltuială trebuie să îndeplinească în mod cumulativ următoarele condiții:*

*1. să fie efectiv plătită de către beneficiarul ajutorului de minimis după data intrării în vigoare a contractului de subvenție;*

*2. să fie prevăzută în bugetul planului de afaceri selectat;*

*3. să fie în conformitate cu principiile unui management financiar riguros, având în vedere utilizarea eficientă a fondurilor și un raport optim cost-eficiență;*

*4. să fie înregistrată în contabilitatea întreprinderii beneficiare de ajutor de minimis, să fie identificabilă, verificabilă și să fie dovedită prin facturi, în conformitate cu prevederile legislației naționale, sau de alte documente contabile cu valoare probatorie;*

*5. să nu fi făcut obiectul altor finanțări publice;*

*6. să fie în conformitate cu prevederile legislației naționale și comunitare și cu prevederile acordului de finanțare;*

*7. să fie menționată în lista cheltuielilor eligibile prevăzută în legislația aplicabilă din cadrul POCU 2014-2020.*

*3.6. Lista cheltuielilor eligibile. Bugetul planului de afaceri va cuprinde următoarele cheltuieli eligibile ce intră sub incidența ajutorului de minimis pentru întreprinderea nou înființată:*

*1.Cheltuieli cu salariile personalului nou-angajat.*

*2. Cheltuieli cu deplasarea personalului întreprinderilor nou-înființate:*

*2.1. Cheltuieli pentru cazare,*

*2.2. Cheltuieli cu diurna personalului propriu,*

*2.3. Cheltuieli pentru transportul personalului,*

*2.4. Taxe și asigurări de călătorie și asigurări medicale aferente deplasării.*

*3. Cheltuieli aferente diverselor achiziții de servicii specializate, pentru care*

*beneficiarul ajutorului de minimis nu are expertiza necesară.*

*4. Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiții necesare funcționării întreprinderilor.*

*5. Cheltuieli cu închirierea de sedii (inclusiv depozite), spații pentru desfășurarea diverselor activități ale întreprinderii.*

*6. Cheltuieli de leasing fără achiziție (leasing operațional) aferente funcționării întreprinderilor, rate de leasing operațional plătite de întreprindere pentru: echipamente, vehicule, diverse bunuri mobile și imobile.*

*7. Utilități aferente funcționării întreprinderilor.*

*8. Servicii de administrare a clădirilor aferente funcționării întreprinderilor.*

*9. Servicii de întreținere și reparare de echipamente și mijloace de transport aferente funcționării întreprinderilor.*

*10. Arhivare de documente aferente funcționării întreprinderilor.*

*11. Amortizare de active aferente funcționării întreprinderilor.*

*12. Cheltuieli financiare și juridice (notariale) aferente funcționării întreprinderilor.*

*13. Conectare la rețele informatice aferente funcționării întreprinderilor.*

*14. Cheltuieli de informare şi publicitate aferente funcționării întreprinderilor.*

*15. Alte cheltuieli aferente funcționării întreprinderilor.*

*15.1. Prelucrare de date,*

*15.2. Întreținere, actualizare şi dezvoltare de aplicații informatice,*

*15.3. Achiziționare de publicații, cărți, reviste de specialitate relevante pentru operațiune, în format tipărit și/sau electronic,*

*15.4. Concesiuni, brevete, licențe, mărci comerciale, drepturi și active similare.*

*Achiziția de autoturisme/ autoutilitare este eligibilă cu condiția ca acel autoturism/ autoutilitară să fie utilizat/ utilizată în scopul implementării planului de afaceri. Nu recomandam achiziția de autoutilitare, întrucât utilizarea acestora la transportul de marfă atrage neeligibilitatea lor ulterioară.*

*Achiziția de autoturisme nu este eligibilă iar cea de autoutilitare este eligibilă până la nivelul sumei maxime de 24000 euro, inclusiv TVA, maxim una pe fiecare plan de afacere, cu condiția ca acea autoutilitară să fie utilizată exclusiv în scopul implementării planului de afaceri. Nu se finanțează vehiculele de transport rutier de mărfuri.*

*Cheltuielile reprezentând Cheltuieli cu salariile personalului nou-angajat și cele reprezentând Cheltuieli cu achiziția de active fixe corporale (altele decât terenuri și imobile), obiecte de inventar, trebuie să reprezinte 50% din bugetul planului de afaceri, în caz contrar planul de afaceri va fi respins.*

***NB: Pentru toate planurile de afaceri selectate, valoarea cheltuielilor salariale bugetate nu poate depăși procentul de 10% din bugetul planului de afaceri (din ajutorul de minimis acordat).***

*3.7. Lista cheltuielilor neeligibile. Următoarele tipuri de cheltuieli nu sunt eligibile:*

*1. subcontractele (externalizările) care determină o creștere a costului de executare*

*a operațiunii;*

*2. subcontractele (externalizările) în temeiul cărora plata se definește în procente din*

*costul total al proiectului;*

*3. taxa pe valoarea adăugată recuperabilă;*

*4. dobânda debitoare, cu excepția celor referitoare la granturi acordate sub forma unei subvenții pentru dobândă sau pentru comisioane de garantare;*

*5. contribuția în natură;*

*6. achiziția de echipamente second-hand;*

*7. amenzi, penalități și cheltuieli de judecată;*

*8. costurile pentru operarea obiectivelor de investiții;*

*9. cheltuielile cu fabricarea, prelucrarea și comercializarea tutunului și a produselor din tutun;*

*10. achiziționarea de infrastructuri, terenuri și bunuri imobiliare pentru o contribuție din partea Fondului Social European, cu excepția cazurilor în care se aplică prevederile art. 98 alin. (2) din Regulamentul (UE) nr. 1303/2013;*

*11. orice cheltuieli care depășesc plafoanele stabilite prin ghidurile specifice sau prin instrucțiuni speciale care vizează instituirea de plafoane specifice unor anumite categorii de cheltuieli.*

*12. taxele pentru înființarea de întreprinderi sociale.*

*13. orice alte cheltuieli realizate ce sunt in legătură directa sau indirecta cu categoria de cheltuieli neeligibile.*

*Pe parcursul implementării planului de afaceri, cheltuielile considerate sau calificate ca fiind neeligibile vor fi suportate de către beneficiar.*

*3.8. Reguli privind achizițiile. În concordanță cu principiul asigurării rezonabilității costurilor și în temeiul OUG nr. 66/2011 și a normelor sale de aplicare, cu modificările și completările ulterioare, candidații sunt obligați să asigure, iar evaluatorii să verifice, încă din faza de depunere a proiectelor, justificarea prețurilor și costurilor introduse în buget, în raport cu prețul pieței. Candidații pot utiliza cereri de preț, cataloage, orice bază de date disponibilă de pe internet, consemnate într-un studiu de piață sau alt document centralizator care să poată asigura justificarea corespunzătoare a prețurilor și costurilor utilizate în proiect. (pct 4.3.10 din Ghidul Orientări privind accesarea fondurilor in cadrul POCU 2014-2020).*

*3.9. Reguli privind evidența contabilă. Solicitanții de finanțare sunt obligați să mențină o evidență contabilă analitică distinctă, utilizând conturi analitice pentru reflectarea tuturor operațiunilor referitoare la implementare, în conformitate cu dispozițiile legale. Pe parcursul implementării proiectului, cheltuielile considerate neeligibile de către administratorul schemei de minimis, vor fi suportate exclusiv de către beneficiarul ajutorului de minimis.*

*Bugetul planului de afaceri include TVA în cazul întreprinderilor neplătitoare de TVA . TVA-ul este eligibil pentru întreprinderile neplătitoare de TVA. Păstrarea evidenței detaliate privind ajutorul de minimis acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de minimis. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de minimis.*

*3.10. Categorii de întreprinderi sociale care pot fi înființate. Conform Legii 219/2015 art 3, 4 și 8 si HG 585/2016 pentru aprobarea Normelor metodologice de aplicare a prevederilor Legii nr. 219/2015 privind economia sociala, întreprinderile de economie socială, inclusiv cele de inserție, pot fi înființate din punct de vedere legal, după cum urmează:*

*a) societățile cooperative de gradul I;*

*b) cooperativele de credit;*

*c) asociațiile şi fundațiile;*

*d) casele de ajutor reciproc ale salariaților;*

*e) casele de ajutor reciproc ale pensionarilor;*

*f) societățile agricole;*

*g) orice alte categorii de persoane juridice care prin actele de înființare şi funcționare demonstrează faptul că activitatea desfășurată are scop social, respectă principiile prevăzute la art. 4 din lege, precum şi criteriile prevăzute la art. 8 alin. (4) din lege;*

*h) federațiile şi uniunile persoanelor juridice prevăzute mai sus.*

*3.11. Schema de ajutor de minimis nu se aplică și nu se acordă:*

*a) ajutoarelor acordate întreprinderilor care își desfășoară activitatea în sectoarele pescuitului şi acvaculturii, reglementate de Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr.1224/2009 ale Consiliului și de abrogare a Regulamentului (CE) nr. 104/2000 al Consiliului;*

*b) întreprinderilor care își desfășoară activitatea în domeniul producției primare de produse*

*agricole, astfel cum sunt enumerate în Anexa 1 a Tratatului CE;*

*c) întreprinderilor care-şi desfășoară activitatea în sectorul transformării şi comercializării produselor agricole, prevăzute în Anexa nr. 1 a Tratatului CE, în următoarele cazuri:*

*• atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile în cauză;*

*• atunci când ajutorul este condiționat de transferarea lui parțială sau integral către*

*producători primari.*

*d) pentru activitățile legate de export către țări terțe sau către state membre, respectiv*

*ajutoarele legate direct de cantitățile exportate, ajutoarele destinate înființării şi funcționării unei rețele de distribuție sau destinate altor cheltuieli curente legate de activitatea de export;*

*e) pentru activitățile condiționate de utilizarea preferențială a produselor naționale față de cele importate;*

*f) pentru activitățile ce presupun achiziția de vehicule de transport rutier de mărfuri.*

*Prin urmare, activitățile nu vor viza domeniile exceptate de la schema de ajutor de minimis*

*evidențiate mai sus.*

*3.12. Statutul de întreprindere socială se recunoaște prin dobândirea unui atestat de întreprindere socială, în conformitate cu Legea 219/2015 privind economia socială.*

*Fiecare întreprindere de economie socială finanțată va dobândi un atestat de întreprindere socială în termen de maximum 4 luni de la semnarea contractului de subvenție;*

*Pentru fiecare întreprindere de economie socială finanțată, operaționalizarea întreprinderii sociale/punerea în funcțiune a echipamentelor de producție/demararea furnizării serviciilor sau executării lucrărilor, conform obiectului de activitate al întreprinderii sociale se realizează în termen de maximum 6 luni de la semnarea contractului de subvenție.*

*Întreprinderile sociale nou înființate vor trebui să aibă sediul social în mediul rural.*

*În cazul întreprinderilor sociale cu domeniul de activitate prelucrarea și comercializarea produselor agricole, în situația în care planul de afaceri presupune existența unui punct/unor puncte de lucru pentru comercializarea produselor agricole, acesta/acestea poate/pot fi localizate în mediul urban în regiunea/regiunile de dezvoltare/teritoriul ITI Delta Dunării în care se implementează proiectul.*

*Pentru întreprinderile sociale cu alt domeniu de activitate decât prelucrarea și comercializarea produselor agricole, punctul/punctele de lucru poate/pot fi localizate în mediul urban în regiunea/regiunile de dezvoltare/teritoriul ITI Delta Dunării în care se implementează proiectul, în funcție de prevederile planurilor de afaceri.*

*Fiecare beneficiar al ajutorului de minimis va trebui să angajeze numărul minim de persoane pe care s-a obligat sa le angajeze (în funcție de valoarea ajutorului de minimis solicitata), in cadrul întreprinderilor nou înființate după cum urmează:*

*- minimum 1 angajat – cel târziu la 3 luni de la semnarea contractului de subvenție;*

*- toți angajații asumați în planul de afaceri - cel târziu la 30 de zile de la operaționalizarea întreprinderii sociale/punerea în funcțiune a echipamentelor de producție/demararea furnizării serviciilor sau executării lucrărilor, conform obiectului de activitate al întreprinderii sociale.*

*Persoanele angajate în cadrul întreprinderilor nou înființate vor avea, în mod obligatoriu, domiciliul sau reședința în regiunea în care se implementează proiectul, în mediul rural.*

*3.13. Cheltuielile aferente înființării și funcționării întreprinderilor de economie socială finanțate intră sub incidența ajutorului de minimis. Valoarea maximă acordată per întreprindere (pentru un plan aprobat) este de 200.000 euro, reprezentând maximum 100% din totalul cheltuielilor eligibile și se acordă numai întreprinderilor înființate de persoanele ale căror planuri de afaceri au fost aprobate.*

*Nivelul ajutorului de minimis acordat per entitate de economie socială înființata depinde de numărul minim de locuri de muncă create de către entitatea înființata, după cum urmează:*

* *Ajutor de minimis de maximum 193.580,00 lei – minimum 2 locuri de muncă create;*
* *Ajutor de minimis mai mare de 193.580,00 lei și maximum 290.370,00 lei – minimum 3 locuri de muncă create, din care 1 loc de muncă este ocupat de un tânăr NEET;*
* *Ajutor de minimis mai mare de 290.370,00 lei și maximum 387.160,00 lei – minimum 4 locuri de muncă create, din care 2 locuri de muncă sunt ocupate de tineri NEETs;*
* *Ajutor de minimis mai mare de 387.160,00 lei și maximum 483.950,00 lei – minimum 5 locuri de muncă create, din care 3 locuri de muncă sunt ocupate de tineri NEETs;*
* *Ajutor de minimis mai mare de 483.950,00 lei și maximum 725.925,00 lei – minimum 6 locuri de muncă create, din care 4 locuri de muncă sunt ocupate de tineri NEETs;*
* *Ajutor de minimis mai mare de 725.925,00 lei și maximum 967.900,00 lei – minimum 7 locuri de muncă create, din care 5 locuri de muncă sunt ocupate de tineri NEETs.*

*Este obligatoriu, la nivelul fiecărui plan de afaceri, ca un minimum din persoanele angajate în cadrul întreprinderilor nou înființate sa fie tineri NEETs șomeri din mediul rural, cu vârsta între 16 - 29 ani, deja înregistrați și profilați la AJOFM.*

*3.14. Acordarea acestei finanțări se va realiza în baza unui contract de subvenție. Ajutorul de minimis se va acorda în două tranșe, după cum urmează:*

* *tranșă inițială de maximum 75% din valoarea ajutorului de minimis, așa cum a fost acesta aprobat pe baza planului de afaceri și prevăzut în contractul de subvenție încheiat.*
* *tranșă finală reprezentând diferența până la valoarea totală a ajutorului de minimis, se va acorda după ce beneficiarul ajutorului de minimis face dovada că a ocupat locurile de muncă minime asumate prin planul de afaceri proporțional cu valoarea totala a ajutorului de minimis aprobat.*

*În cazul în care beneficiarul ajutorului de minimis nu realizează ocuparea locurilor de muncă minime asumate prin planul de afaceri proporțional cu valoarea totală a ajutorului de minimis aprobat pe baza planului de afaceri și menționat în contractul de subvenție, tranșa a doua de ajutor de minimis nu se mai acordă și se demarează procedurile legale de recuperare integrala sau parțială a tranșei I de subvenție acordate.*

*3.15. Fiecare beneficiar al ajutorului de minimis va trebui să angajeze, în termenele specificate mai sus, numărul minim de persoane asumat prin planul de afaceri proporțional cu valoarea ajutorului de minimis aprobat. Locurile de muncă vor fi menținute ocupate până la finalul perioadei de implementare si minim 6 luni în etapa de sustenabilitate a proiectului ulterioară finalizării implementării proiectului. Atât în perioada de implementare a planului de afaceri cât și în perioada de sustenabilitate beneficiarul ajutorului de minimis trebuie să asigure menținerea locurilor de muncă în parametrii asumați prin Planul de afaceri (normă de lucru, nivel salarial, etc).*

*3.16. Toate plățile reprezentând ajutorul de minimis aferent înființării și funcționării întreprinderilor nou create trebuie efectuate de către administratorul de minimis către beneficiarul ajutorului de minimis în cadrul celor 15 luni de implementare (până la data de 31.12.2023).*

*3.17. Bugetul aferent competiției de planuri de afaceri. Bugetul maxim pentru ajutorul de minimis acordat în cadrul prezentului proiect, în urma concursului de planuri de afaceri, este de 10.259.739,98 lei. Se poate solicita minim 193.580 lei și maxim 967.900 lei.*

*Planurile de afaceri care nu respectă aceste plafoane, vor fi considerate neeligibile. Cursul de referință luat în calcul este cursul Inforeuro din luna intrării în vigoare a schemei de ajutor de minimis, respectiv luna septembrie 2020: 1 euro = 4,8395 lei. Se vor putea finanța minim 18 de planuri de afaceri, până la epuizarea bugetului, din care 14 vor avea obligatoriu domeniul de activitate agricol și 4 non-agricole.*

***CAPITOLUL IV****. PRIORITĂȚI ORIZONTALE ȘI TEME SECUNDARE CARE TREBUIE ABORDATE ÎN MODELUL DE AFACERE SOCIALĂ*

*4.1. Inovare socială. Conform Ghidului de inovare socială al Uniunii Europene, inovarea socială reprezintă „dezvoltarea și implementarea de noi idei, îndeplinind nevoile sociale și creând noi relații și colaborări”. Aceste inovări aduc beneficii societății și dezvoltă abilitățile oamenilor. Inovarea socială poate fi abordată din trei perspective diferite, conform Comisiei Europene:*

* *Inovarea nevoilor sociale, care răspunde nevoilor sociale ce nu sunt adresate de instituții publice existente și care vizează grupurile vulnerabile, cum ar fi tineri, migranți, persoane în vârstă sau persoane excluse din punct de vedere social;*
* *Adresarea provocărilor sociale prin inovare care integrează în același timp aspectele economice, sociale și de mediu;*
* *Schimbarea sistemică, care poate fi realizată prin procese de dezvoltare organizațională, dar și prin schimbarea relațiilor dintre instituții și stakeholderi.*

*Aplicații pot avea în vedere în planul de afaceri masuri ce vor promova concret inovarea socială:*

* *Metode inovatoare de implicare activă a membrilor comunității în operațiunile sprijinite, inclusiv pentru depășirea barierelor de ordin moral sau care țin de cutumele din societate/ etnice;*
* *Metode inovatoare de combatere a discriminării;*
* *Metode inovatoare de organizare a muncii, inclusiv în vederea inserției profesionale a persoanelor defavorizate;*
* *Valorificarea oportunităților locale în identificarea soluțiilor propuse;*
* *Activități și inițiative care vizează promovarea egalității de șanse, nediscriminarea etc. Aplicarea de mecanisme de preluare de către agenții economici a unor servicii publice, prin intermediul unor activități comerciale vizând servicii sociale, culturale, de mediu etc. (de ex., alpinism utilitar, peisagistică, îngrijire bătrâni, livrarea la domiciliu de alimente sau alte consumabile etc.).*

*4.2. Nediscriminare. Prin discriminare se înțelege „orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum şi orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului şi a libertăților fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice.”*

*În implementarea planurilor de afaceri se vor evita discriminările de orice fel. Aplicații pot avea în vedere în planul de afaceri măsuri ce țin de nediscriminare în raport cu proprii membri, angajați, furnizori, clienți și parteneri.*

*4.3. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. Definiția dezvoltării durabile dată de Comisia Mondială pentru Mediu și Dezvoltare este "dezvoltarea care urmărește satisfacerea nevoilor prezentului, fără a compromite posibilitățile generațiilor viitoare de a-și satisface propriile nevoi". Conceptul de dezvoltare durabila desemnează totalitatea formelor și metodelor de dezvoltare socio-economică al căror fundament îl reprezintă asigurarea echilibrului între sistemele socio-economice și potențialul natural. Dezvoltarea durabilă este privită ca o adaptare a societății și a economiei la marile probleme cu care omenirea se confruntă în prezent. Oamenii stau în centrul preocupărilor dezvoltării durabile. Ei au dreptul la o viață sănătoasă şi productivă, în armonie cu natura.*

*Aplicații pot avea în vedere în planul de afaceri: măsuri ce vor promova concret dezvoltarea durabilă prin dezvoltarea unor produse, tehnologii sau servicii care contribuie la aplicarea principiilor dezvoltării durabile de către întreprinderile finanțate, măsuri de reducerea impactului asupra mediului cât mai mult posibil, prin activități dedicate protecției mediului, eficienței energetice, atenuării schimbărilor climatice și adaptării la acestea, biodiversității, rezistenței la dezastre, prevenirii și gestionării riscurilor, dezvoltarea unor produse, tehnologii sau servicii care contribuie la aplicarea principiilor dezvoltării durabile de către întreprinderile înființate.*

*4.4. Utilizarea TIC și contribuția la dezvoltarea de competențe digitale. Ca urmare a progresului tehnologic din ultimii ani, TIC - TEHNOLOGIA INFORMAȚIEI ȘI COMUNICAȚIILOR este printre elementele esențiale care s-a impus și care conduce la dezvoltarea personală continuă. TIC este formată atât din echipamentele necesare prelucrării informației și comunicării ei, cat și din software-ul necesar pentru obținerea informațiilor și transmiterea lor. Reprezintă totalitatea instrumentelor ce se bazează pe calculator, folosite de oameni pentru a prelucra și a transmite informații.*

*Aplicații pot avea în vedere în planul de afaceri: măsuri ce vor promova concret utilizarea TIC și contribuția la dezvoltarea de competențe digitale*

***CAPITOLUL V.*** *PROCEDURA DE ORGANIZARE A CONCURSULUI DE PLANURI DE AFACERI*

*5.1. Organizarea si desfășurarea concursului de planuri de afaceri respecta următoarele principii:*

* *Principiul transparentei: începând cu prezentarea modului de organizare a concursului de afaceri, cunoașterea regulilor de eligibilitate, a criteriilor de evaluare si selecție a planurilor de afaceri, si, nu in ultimul rând, cunoașterea drepturilor si obligațiilor care revin beneficiarilor ajutorului de minimis si a prevederilor procedurii de monitorizare a activității întreprinderii pe o perioada de minim 21 luni, din care 6 luni vor reprezenta perioada de sustenabilitate;*
* *Principiul egalității de șanse si nediscriminării: in organizarea concursului de planuri de afaceri va fi promovata egalitatea de șanse, combaterea discriminării pe criterii de origine rasiala sau etnica, religie sau credință, dizabilitate, vârstă sau orientare sexuala, si a dificultăților de acces de orice tip si asigurarea accesului egal la servicii de interes general;*
* *Principiul promovării egalității intre femei si bărbați: concursul de afaceri va fi organizat ținând cont de prevederile Strategiei Europa 2020 privind reducerea inegalităților si îmbunătățirea inserției sociale si profesionale atât a femeilor (cu accent asupra femeilor provenind din medii sau grupuri defavorizate), cat si a bărbaților.*

*5.2. Comunicarea Metodologiei de selectare planuri de afaceri si a anunțului privind concursul de planuri de afaceri. Anunțul privind începerea Concursului de planuri de afaceri se publică pe site-ul www.albananiforex.ro, (*[*https://albaniforex.ro/index.php/concurs-afaceri/*](https://albaniforex.ro/index.php/concurs-afaceri/)*) împreună cu prezenta metodologie, din care fac parte integrantă Anexele enumerate în conținutul prezentei. Pe site se vor publica și eventualele modificări, actualizări sau clarificări aduse metodologiei și/sau a documentelor de concurs.*

*5.3. Înscrierea la Concursul de planuri de afaceri se face prin depunerea online a dosarelor de participare. Metodologia de selecție a planurilor de afaceri conține toate elementele necesare unei aplicări de succes la concurs, toate elementele necesare elaborării planului de afaceri precum, si toate documentele necesare a fi depuse odată cu planul de afaceri.*

*Înscrierea la concurs se va face pe platforma online disponibilă la adresa:* [*https://pragma.albaniforex.ro*](https://pragma.albaniforex.ro) *în baza unei adrese de email(user) și a unei parole, comunicată la cererea solicitantului de organizatorul concursului de planuri de afaceri.*

*Solicitarea de deschidere cont de acces în platforma "PRAGMA" va fi transmisă pe adresa de email* [*concurs@albaniforex.ro*](mailto:concurs@albaniforex.ro)*, conform modelului anexat la prezenta metodologie. În urma aceste solicitări candidatul va primi pe emailul comunicat în solicitare datele necesare accesării platformei de depunere a dosarului de participare( vezi pct 5.5.)*

*precum și un număr de înregistrare. Numărul de înregistrare confirmă faptul că solicitantului i s-a deschis un cont de utilizator pe platformă nu și faptul că a transmis în termen dosarul de participare la concurs.*

*Vă rugăm să aveți în vedere faptul că transmiterea datelor de conectare la platforma de concurs către solicitanți nu se va face automat, ci individual, în urma verificării datelor prezentate în solicitarea de deschidere cont de acces, astfel că transmiterea unei Solicitări de deschidere cont de acces în ultimele zile ale perioadei de depunere ar putea avea ca rezultat primirea cu întârziere a datelor de conectare și implicit imposibilitatea participării la concursul de planuri de afaceri.*

*Chiar daca candidatul a primit un cont de acces prin participarea la prima sesiune, pentru a participa la concursul prezentei sesiuni de depunere trebuie să trimită o nouă Solicitarea de deschidere cont de acces.*

*5.4. Încărcarea documentelor de concurs, menționate la pct. 5.5. se va face în urma autentificării pe platformă, secțiunea Concurs plan de afaceri.*

*Accesarea platformei se poate face exclusiv de pe computerul sau laptop-ul personal (aceasta nu a fost creată să funcționeze special pe dispozitive precum smartphone, tabletă etc.) urmând următorii pași:*

*● Secțiunea “Concurs plan de afaceri” poate fi accesată din fereastra de navigare a platformei, disponibilă în partea stângă a ecranului, făcând click pe numele acesteia.*

*● Accesul la această secțiune este decisă de către administrator.*

*● Astfel, voi ajunge în secțiunea din cadrul platformei unde putem încărca fișierele necesare pentru participarea în cadrul concursului.*

*● Pentru a încărca unul sau mai multe fișiere, voi face click pe butonul “+”, după care o fereastră de navigare va apărea pe ecran.*

*● Prin intermediul acestei ferestre, voi selecta fișierul sau fișierele pe care îmi doresc să le încarc.*

*● Odată selectate fișierele dorite, acestea vor fi afișate în secțiunea “Încarcă fișierele tale”.*

*○ Pentru a șterge unul din fișierele selectate, voi apăsa butonul “X” disponibil pentru fiecare fișier.*

*○ Pentru a șterge toate fișierele selectate, voi apăsa butonul “Anulează”.*

*○ Pentru a urca pe platformă toate fișierele selectate, voi apăsa butonul “Salvează”.*

*● După ce toate fișierele au fost încărcate cu succes pe platformă, numele acestora și data în care au fost încărcate vor fi afișate sub forma unei liste în secțiunea “Lista fișierelor tale”.*

*● Pentru a șterge unul sau mai multe din fișierele încărcate, voi face click pe iconița “coș de gunoi” din dreptul fișierului pe care ne dorim să îl ștergem.*

*○ Un mesaj de confirmare cu testul “Ești sigur că vrei să ștergi acest fișier?” va apărea pe*

*ecran.*

*○ Pentru a șterge fișierul respectiv, voi apăsa butonul “Confirmă”.*

*○ Pentru a anula ștergerea fișierului, voi apăsa butonul “Renunță”.*

***ATENȚIE****: Mărimea maximă admisă pentru toate fișierele încărcate este limitată la aproximativ 30 MB.*

*Încărcarea și ștergerea de fișiere este disponibilă doar pe perioada depunerii planurilor de afaceri prevăzută la pct. 5.8, după această dată utilizatorul nu mai poate face modificări asupra documentelor încărcate pentru concurs. Toate fișierele încărcate și salvate în aplicație până la data expirării perioadei depunerii planurilor de afaceri vor face parte din Dosarul de participare la concurs și vor intra în etapele de evaluare, fără să fie nevoie de altă operațiune (transmitere, generare, confirmare, etc)*

*Orice modificare a unui document încărcat se face prin ștergerea lui și încărcarea unui alt document.*

*NU încărcați același document de mai multe ori ! Verificați acest aspect deoarece poate duce la eliminarea din concurs.*

*5.5. Fiecare participant poate participa la un singur concurs, cu un singur plan de afaceri.*

*Dosarul de înscriere va cuprinde :*

1. *Cerere de înscriere la Concursul de planuri de afaceri* *și înregistrare plan de afaceri (Anexa 2) – format PDF*
2. *Planul de afaceri (Anexa 3) - format PDF*
3. *Documente suport aferente planului de afaceri:*

* *CV-ul persoanei care depune planul de afaceri și a membrilor asociați – format PDF*
* *Studiu de piață (oferte de preț) pentru fundamentare preturi cheltuieli realizate din subvenție – format PDF*
* *Anexa 3.A – Buget subvenție – format PDF și XLS*
* *Anexa 3.B – Venituri – format PDF și XLS*
* *Anexa 3.C – Flux de numerar – format PDF și XLS*
* *Opțional alte documente – format PDF*

1. *Copie după cartea de identitate a solicitantului - format PDF*
2. *Dovada absolvirii, în urma susținerii examenului, a unui program de formare antreprenorială specifică : Antreprenor în economia sociala Cod COR 112032 sau Manager de întreprindere sociala Cod COR 112036. - format PDF*
3. *Suplimentar persoanele care nu au absolvit un program de formare antreprenorială specifică în cadrul proiectului depun anexele:*

* *Anexa 3 - Declarație consimțământ prelucrarea datelor*
* *Anexa 4 - Declarație evitare dubla finanțare*
* *Anexa 5 - Declarație de apartenenta GT*
* *Anexa 8 - Formular înregistrare GT*

*5.6. Comisia de jurizare, evaluare si selecție, este compusă din 3 membri:*

* *un reprezentant al Agenției pentru Finanțarea Investițiilor Rurale (AFIR)/Oficiului Județean pentru Finanțarea Investițiilor Rurale (OJFIR) din județul în care se înființează întreprinderea socială sau un reprezentant al unei asociații profesionale agricole cu reprezentativitate la nivel național*
* *un reprezentant al sectorului economiei sociale (a se vedea Legea nr. 219/2015 privind economia socială, art. 3 alin. a-f, întreprinderi sociale atestate, întreprinderi sociale de inserție) sau al unui ONG cu activitate socială.*
* *un reprezentant al instituțiilor financiare bancare, nonbancare sau un reprezentant al societăților de consultantă sau expertiză contabilă, din regiunea/regiunile de implementare a/ale proiectului.*

*5.7. Comisia de jurizare, evaluare si selecție contestații, este compusă din 3 membri:*

* *un reprezentant al Agenției pentru Finanțarea Investițiilor Rurale (AFIR)/Oficiului Județean pentru Finanțarea Investițiilor Rurale (OJFIR) din județul în care se înființează întreprinderea socială sau un reprezentant al unei asociații profesionale agricole cu reprezentativitate la nivel național*
* *un reprezentant al sectorului economiei sociale (a se vedea Legea nr. 219/2015 privind economia socială, art. 3 alin. a-f, întreprinderi sociale atestate, întreprinderi sociale de inserție) sau al unui ONG cu activitate socială.*
* *un reprezentant al instituțiilor financiare bancare, nonbancare sau un reprezentant al societăților de consultantă sau expertiză contabilă, din regiunea/regiunile de implementare a/ale proiectului.*

*5.8. Calendarul Concursului de Planuri de afaceri*

* *Publicare Metodologie si anunț concurs:* ***20.09.2022****;*
* *Perioada depunerii planurilor de afaceri:* ***20.09.2022 – 22.09.2022****, ora* ***2400****;*
* *Evaluarea administrativa si de eligibilitate a planurilor de afaceri, Evaluarea tehnico-financiara a planurilor de afaceri:* ***23.09.2022-23.09.2022****;*
* *Afișarea rezultatelor intermediare:* ***23.09.2022****, ora* ***2400****;*
* *Depunere contestații:* ***24.09.2022****, ora 1****200****;*
* *Analiza contestații si afișare rezultate:* ***24.09.2022****; ora* ***2400****;*
* *Afișare listă finală planuri de afacere selectate:* ***25.09.2022****; ora* ***2400****;*

***CAPITOLUL VI****. PROCEDURA DE EVALUARE SI SELECTIE A PLANURILOR DE AFACERI*

*6.1. Obiectivul etapei de evaluare a planurilor de afaceri este de a ierarhiza planurile de afaceri înscrise în Concurs pe baza unor criterii cât mai obiective în vederea selectării planurilor de afaceri care vor primi finanțare.*

*Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat.*

*Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.*

*Vor fi aplicate principii și criterii de tratament egal, nediscriminare, transparență, echidistanță și obiectivitate, precum și respectarea regulilor pentru evitarea conflictului de interese, conform legislației aplicabile.*

*Vor fi finanțate planuri de afaceri in limita bugetului disponibil la nivel de proiect, in ordinea descrescătoare a punctajelor obținute.*

*Juriul va evalua și selecta planurile de afaceri pe baza prezentei metodologii, care asigura principii și criterii transparente și nediscriminatorii.*

*6.2. Evaluarea planurilor de afaceri se va face în baza a 2 grile de evaluare:*

* *Grila de evaluare a conformității administrative și a eligibilității candidatului și a dosarului de concurs (Anexa 4 - FAZA A);*
* *Grila de evaluare si selecție tehnică și financiară (Anexa 5 - FAZA B).*

*de către comisiei de jurizare, evaluare si selecție a planurilor de afaceri.*

*În prima fază, membrii Juriului realizează evaluarea eligibilității și conformității administrative a candidatului și a dosarului de concurs (FAZA A), aceasta fiind o etapă eliminatorie, cu verdict ADMIS/RESPINS. Numai în cazul în cazul care candidatul și dosarul de concurs este declarat ADMIS în FAZA A se va trece la evaluarea si selecția tehnică și financiară – FAZA B.*

*6.3. Comisia de jurizare va proceda la jurizarea Planurilor de afaceri cu respectarea principiilor de incompatibilitate și confidențialitate. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă, care să respecte prevederile schemei de minimis și ale legislației aplicabile.*

*Fiecare membru al comisiei de jurizare, evaluare si selecție contestații vor completa o Declarație privind evitarea conflictului de interese (Anexa 6).*

*Comisiei de evaluare și experții evaluatori, au obligația însușirii tuturor informațiilor necesare în procesul de verificare și evaluare cuprinse în prezenta procedură, în documentele programatice ale POCU, actele normative incidente comunitare și naționale, contractul de finanțare, ghidul solicitantului aplicabil, precum și în oricare alte documente strategice de referință. Este necesar a se respecta caracterul confidențial asupra activităților prestate.*

*6.4. Verificarea conformității administrative și a eligibilității, se va face în baza Grilei de verificare a conformității administrative și a eligibilității prin completarea grilei aferentă FAZEI A. Evaluarea Planurilor de afaceri se va face de către evaluatorii din Comisia de evaluare, pe baza grilei de evaluare prezentate în Anexa 4. Evaluarea administrativa si de eligibilitate cuprinde verificarea existentei tuturor documentelor solicitate in dosarul participantului, respectarea termenului de depunere, îndeplinirea cerințelor prevăzute de lege pentru administratorul unei afaceri si a cerințelor prevăzute in proiect la documentația dosarului.*

*Toate cerințele conformității administrative si a eligibilității Planului de Afaceri sunt obligatorii de îndeplinit. Va fi întocmită o grila de evaluare administrativa pentru fiecare plan de afaceri depus, care va fi semnata de către toți membrii comisiei de evaluare. Planul de afaceri va fi declarat „ADMIS” în faza A doar dacă are notate toate criteriile de îndeplinire din grilă cu „DA”.*

*6.5. Aplicațiile declarate ADMISE în urma fazei A de evaluare vor intra în cea de a doua etapă a evaluării, și anume evaluarea tehnico-financiară. În această fază are loc evaluarea Planurilor de afaceri, evaluare care se va realiza conform grilei din Anexa 5 și la încheierea căreia fiecare Plan de afaceri va primi un scor total cuprins între 0 și 100 de puncte. Această fază vizează elemente ce țin de calitatea planurilor de afaceri depuse, de aplicabilitatea practică și de șansele de succes sustenabil ale planului de afaceri.*

*Fiecare evaluator, membru al comisiei de jurizare va analiza/evalua și va completa câte o grilă individuală pentru fiecare Plan de afaceri, punctajul final calculându-se ca medie aritmetica a punctajelor acordate de cei 3 membri.*

*Punctajul minim pentru ca un Plan de afaceri să fie selectat pentru finanțare este de 50 de puncte. În situația în care, diferența între punctajele totale acordate de către doi dintre membrii comisiei, este mai mare de 15 puncte, se va apela la procedura de conciliere a punctajului. În acest sens, persoana responsabila de coordonarea procesului de selecție planuri de afaceri, va organiza o sesiune de analiză suplimentară a planului de afaceri, facilitând procesul de conciliere și acordare a punctajului final de către cei 3 membri a comisiei de evaluare.*

*Criteriile de evaluare si selecție vor ține cont de respectarea elementelor obligatorii specificate în modelul de Plan de afaceri prevăzut în prezenta Metodologie în Anexa 3 și descrierea clară și justificată a activităților structurii de economie socială.*

*6.6. Stabilirea rezultatelor finale ale procesului de evaluare și selecție. Având în vedere obligațiile de respectare a prevederilor legale în vigoare privind GDPR, pe site-ul www.albaniforex.ro , se va publica listele ce conțin doar numărul de înregistrare care a fost alocat candidaților, fără alte date de identificare ale acestora.*

*La finalizarea procesului de evaluare și selecție prevăzut în prezenta metodologie, se va emite și se va publica o lista intermediară a planurilor de afaceri ce vor fi propuse spre finanțare, și a planurilor de afaceri din lista de rezervă, în ordinea descrescătoare a punctajului obținut. Publicarea se va face pe site-ul www.albananiforex.ro, (*[*https://albaniforex.ro/index.php/concurs-afaceri/*](https://albaniforex.ro/index.php/concurs-afaceri/)*).*

*Din lista de rezerva pot fi selectate in ordine descrescătoare a punctajului, următoarele PA care pot fi finanțate in eventualitatea disponibilizării ulterioare a unor sume (ex. la retragerea unui potențial antreprenor), aceasta măsură reprezentând si o măsură de gestionare a riscurilor in cadrul proiectului.*

*În caz de egalitate a punctajelor, când este necesară departajarea în vederea selectării spre finanțare, prioritate vor avea planurile de afaceri care prevăd cel mai mare număr de angajați. Dacă este necesară o nouă departajare, se va avea în vedere punctajul obținut de la criteriul 6. Bugetul planului de afaceri, având prioritate la finanțare planurile de afaceri care au obținut un punctaj mai mare la următoarele criterii în evaluarea de la Faza B, Grila de evaluare si selecție tehnică și financiară (Anexa 5 - FAZA B), în următoarea ordine: 4,3,2,5,1.*

*6.7. Pe parcursul procesului de evaluare, se pot solicita clarificări, aplicatului fiindu-i transmisă Scrisoare de solicitare clarificări. Clarificările solicitate se transmit, de către aplicant, pe e-mail in 24 ore de la transmitere.*

*6.8. Candidații au posibilitatea de a contesta o singură dată rezultatul procesului de evaluare, în termenul prevăzut în Calendarul Concursului de Planuri de afaceri (pct 5.8). Contestațiile depuse după expirarea termenului de contestare nu vor face obiectul soluționării de către Comisia de soluționare a contestațiilor.*

*Contestațiile trebuie să indice în mod clar și succint aspectele contestate din rezultatul procesului de evaluare și argumentarea contestatorului. Reevaluarea Planurilor de afaceri pentru care s-a depus contestație se va face conform procedurii aplicate la evaluarea inițială.* *Pentru soluționarea contestațiilor se va constitui o comisie noua, alcătuită din membrii diferiți, decizia Comisiei de soluționare a contestațiilor este definitivă.*

*Contestațiile vor fi trimise pe adresa de email* [*concurs@albaniforex.ro*](mailto:concurs@albaniforex.ro) *pe modelul prezentat în Anexa 7.*

*După soluționarea contestațiilor, rezultatele finale ale procesului de evaluare vor fi publicate pe site-ul www.albananiforex.ro, (*[*https://albaniforex.ro/index.php/concurs-afaceri/*](https://albaniforex.ro/index.php/concurs-afaceri/)*).*

*6.9. În cazul în care se constată că valoarea cumulată a ajutoarelor de minimis propuse prin Planurile de Afaceri selectate (inclusiv ca urmare a diminuării bugetelor în urma procesului de evaluare tehnico-financiară, întrucât au fost identificate cheltuieli neeligibile sau nejustificate) este mai mică decât valoarea ajutorului de minimis de la nivelul Proiectului, diferența poate fi direcționată spre subvenționarea primului plan din lista de rezervă, în măsura în care suma poate asigura implementarea cu succes activităților și obiectivelor propuse.*

*6.10. Lista planurilor de afaceri ce vor primi finanțare se va stabili după următoarele criterii, prezentate în ordinea importanței lor:*

*a) va fi selectat 1 plan de afaceri, în ordine descrescătoare a punctajului, cu un Ajutor de minimis mai mare de 725.925,00 lei și maximum 967.900,00 lei*

*b) va fi selectat 1 plan de afaceri, în ordine descrescătoare a punctajului, cu un Ajutor de minimis solicitat mai mare de 483.950,00 lei și maximum 725.925,00 lei*

*c) va fi selectat 1 plan de afaceri, în ordine descrescătoare a punctajului, cu un Ajutor de minimis mai mare de 387.160,00 lei și maximum 483.950,00 lei*

*d) va fi selectat 1 plan de afaceri, în ordine descrescătoare a punctajului, cu un Ajutor de minimis mai mare de 290.370,00 lei și maximum 387.160,00 lei*

*e) vor fi selectate 2 planuri de afaceri, în ordine descrescătoare a punctajului, cu un Ajutor de minimis mai mare de 193.580,00 lei și maximum 290.370,00 lei*

*f) vor fi selectate 4 planuri de afaceri, în ordine descrescătoare a punctajului, cu un Ajutor de minimis de maximum 193.580,00 lei.*

*6.11. Având in vedere mecanismul de selecție descris mai sus, este posibil sa fie selectate spre a fi finanțate planuri de afaceri cu punctaje mai mici decât planurile de afaceri respinse dar de a căror selectare depinde:*

*1. Îndeplinirea indicatorilor proiectului si a prevederilor din schema de ajutor de minimis.*

*2. Utilizarea și nedepășirea sumei maxime alocate pentru acordarea Ajutorului de minimis la nivelul proiectului.*

***CAPITOLUL VII****. ANEXE*

*7.1. – Anexa 1 – Solicitare deschidere cont de acces în platforma "PRAGMA"*

*7.2. – Anexa 2 - Cerere de înscriere la concursul de planuri de afaceri și înregistrare plan de afaceri*

*7.3. – Anexa 3 – Plan de afaceri*

*7.4. – Anexa 3 A-B-C – Bugetul planului de afaceri*

*7.5. – Anexa 4 - Grila de evaluare a conformității administrative și a eligibilității candidatului și a dosarului de concurs (faza A)*

*7.6. – Anexa 5 - Grila de evaluare si selecție tehnică și financiară (faza B)*

*7.7. – Anexa 6 - Declarație privind evitarea conflictului de interese*

*7.8. – Anexa 7 – Model depunere contestație*

*7.9. – Anexa 8 - Coduri CAEN/ Domenii de activitate aferente prelucrării și comercializării produselor agricole*

*7.10. – Anexa 9 - Model contract de subvenție*

*7.11. - Anexa 10 - Declarație consimțământ prelucrarea datelor*

*7.12. - Anexa 11 - Declarație evitare dubla finanțare*

*7.13. - Anexa 12 - Declarație de apartenenta GT*

*7.14. - Anexa 13 - Formular înregistrare GT*